Gant Nintendo on bet dedennet bras a-viskaozh, hag  adalek an NES em eus bet pep hini eus ar binviji o deus embannet (war-bouez un doare game-boy bennak, an Advance SP). Plijout a ra din ar choarioù a ya pelloch eget skeudennoù brav, ha daoust ma ne oan ket gwall sur e oa ur soñj vat ar pezh a raent gant an DS hag ar Wii, da lavaret eo ober fae war galloud ar choñsoloù ha postañ en doare da choari kentoch, em eus fiziañs e Nintendo. Kalz eus ar choarierien a sell eus neuz ur choari a-raok tra pe dra all (evel gant an dud er vuhez, emichañ…), ha foar an troazhañ pellañ e oa bet betek-hen, ha koulskoude eo anat bremañ ez int deuet a-benn, ha pulluchet o deus an daou gevezer er remziad-mañ tamm pe damm. Ha petra a reont-int, just a-walch ? Ober ar pezh a oa bet graet gant Big N, lakaat an dud da choari e modoù disheñvel, Sony gant Move evit e b/PS3, a ya en dro evel ar Wii tamm pe damm, ha Microsoft gant ar pezh a zo anveet Natal evit poent, ur chamera a welo ar pezh emaoch och ober hag a gaso ar cheloù dar choari. Evit ar re o deus anavezet an EyeToy war PS2 eo ar memes doare soñj, met kaset pelloch. Diskouezhet ez eus bet filmoù ma oa ur plach o werediñ gant ur paotrig war ur skramm, gant jestroù ha mouschoarzhioù, betek komz dezhañ zoken; lod all o tiskouez un den o kas ur char en ur zerchel ur rod-stur ijinet, e zaouarn dirazañ (tenn a rae dur bleup un tammig, ret eo anzav ^^). Ar bloaz-mañ e vo gouezet ma oa gwir pe promesaoù hepken, hag e vo gouezet un tammig muioch diwar-benn an dazont.